b'\n_START_ARTICLE_\nPlankumain\xc4\x81 dzegu\xc5\xbepirkst\xc4\xabte\n_START_SECTION_\nApraksts\n_START_PARAGRAPH_\nDaudzgad\xc4\xabgs, aptuveni 20-60 cm liels lakstaugs. Gumi "pirkstaini" (gr. dactylos \'pirksts\', rhiza \'sakne\'), saknes \xc4\xabsas. Stubl\xc4\x81js st\xc4\x81vs, kails un diezgan tievs. Lapas lancetiskas, virspus\xc4\x93 plankumainas. Lieli ziedi, sak\xc4\x81rtoti bliv\xc4\x81, gar\xc4\x81 ziedkop\xc4\x81. Pieziedlapas lancetiskas un za\xc4\xbcas vai plankumainas. Ziedi no baltiem l\xc4\xabdz purpurvioletiem ar daudz rakstu variantu. L\xc5\xabpa tr\xc4\xabsdaivaina, visas daivas aptuveni vien\xc4\x81da garuma k\xc4\x81 vid\xc4\x93j\xc4\x81. Latvij\xc4\x81 zied j\xc5\xabnij\xc4\x81 un j\xc5\xablij\xc4\x81._NEWLINE_L\xc4\xabdz\xc4\xabga Fuksa (D. fuchsii), Baltijas (D. baltica) un Rusova (D. traunsteineri) dzegu\xc5\xbepirkst\xc4\xabtei.\n_START_SECTION_\nIzplat\xc4\xabba\n_START_PARAGRAPH_\nAug Eirop\xc4\x81 un \xc4\x80zij\xc4\x81.\n_START_SECTION_\nBiotopi\n_START_PARAGRAPH_\nAug mitr\xc4\x81s vai p\xc4\x81rmitr\xc4\x81s viet\xc4\x81s, p\xc4\xbcav\xc4\x81s, kr\xc5\xabm\xc4\x81jos, skrajos me\xc5\xbeos. Sugu apdraud melior\xc4\x81cija un augsnes rekultiv\xc4\x93\xc5\xa1ana k\xc4\x81 ar\xc4\xab p\xc4\xbcavu aizaug\xc5\xa1ana ar kr\xc5\xabmiem un kokiem.'